Scholtz het mense aan dink gesit | Netwerk24
Scholtz het mense aan dink gesit
Deur J.C. (Koos) Kotzé, Saldanha 29 September 2020 05:00
Vernuwing moet nooit geringskat word nie, maar dit was tog met 'n groot mate van teleurstelling dat van dr. Leopold Scholtz self verneem moes word dat Sake van die Dag op 24 September 2020 "ná 33 jaar die laaste keer" verskyn het (24.09).
Dit was een van die rubrieke waarna lesers met reg oor die jare kon uitsien. Almal sou nie noodwendig met alles saamstem wat Scholtz vurig bepleit of as siening gehuldig het nie. Tog het hy daarin geslaag om ons gedagtes te prikkel en aan die dink te sit!
Een van die groot bydraes wat hy gelewer het was sy passie vir Afrikaans en die erns waarmee hy die "afvalliges" tereggewys het. Daarvoor sê ons vir hom baie dankie!